Zoran Zaev
<s>Zoran Zaev (Strumica, 8. oktobar 1974) makedonski je političar i premijer Severne Makedonije.</s><s>Predsednik je Socijaldemokratskog saveza Makedonije i bivši gradonačelnik opštine Strumica.</s>

<s>Biografija 
Osnovnu i srednju školu je završio u Strumici.</s><s>Diplomirao je na Ekonomskom fakultetu u Skoplju 1997. godine.</s>

<s>Zoran Zaev je član partije SDSM od 1996. godine.</s><s>Od 2003. je bio poslanik u Sobranju.</s><s>Godine 2005. je izabran za gradonačelnika Strumice.</s><s>Na osmom kongresu SDSM, 18. septembra 2008. izabran je za predsednika stranke, na čijem je čelu bio do 2009. godine.</s><s>Po drugi put je maja 2013. izabran za predsednika stranke.</s>

<s>Kao glavni opozicioni lider učestvovao je na sastanku 2. juna 2015. godine sa tadašnjim premijerom Severne Makedonije Nikolom Gruevskim i komesarom za proširenje EU Johanesom Hanom, u cilju prevazilaženja duboke političke krize od januara 2015.</s><s>Sastanak je rezultirao sporazumom u Pržinu.</s><s>U decembru 2016. godine su održani vanredni parlamentarni izbori, a Zaev je sa partijom SDSM osvojio 49 mandata.</s>

<s>Dana 27. aprila 2017. demonstranti su upali u zgradu Sobranja Republike Severne Makedonije i tom prilikom Zaev je zadobio povrede glave.</s><s>Dan nakon incidenta Zaev je poručio da očekuje da se smiri situacija u zemlji i pozvao predsednika Ivanova da mu dodeli mandat za sastavljanje Vlade Severne Makedonije.</s>

<s>Dana 17. maja 2017. predsednik Ivanov je dodelio mandat Zaevu za sastavljanje nove Vlade Severne Makedonije.</s><s>Nakon dve nedelje, Zaev je izabran za premijera Republike Severne Makedonije.</s>

<s>Privatni život 
Tečno govori engleski i srpski jezik.</s><s>Njegova supruga je Zorica Zaeva sa kojom ima dvoje dece, kćerku Aleksandru i sina Duška.</s>

<s>Reference</s>

<s>Spoljašnje veze 
 Zvaničan sajt SDSM</s>

<s>Makedonski političari
Premijeri Makedonije</s>

